18585 


02013620811000008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1362 


8 Νοεμβρίου 2000 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΓΕΩΡΓΙΟΥ X. ΜΠΑΡΜΠΕ- 


ΡΗ» και κύρωση του οργανισμού αυτού. 1 

ΑΠΟΦΑΣΕΙΣ 

Κανονισμός Εσωτερικής Υπηρεσίας του Διοικητικού 

Πρωτοδικείου Τρίπολης. 2 

Τροποποίηση του Κανονισμού Εσωτερικής Υπηρεσίας 
του Εφετείου Θράκης. 3 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 

επωνυμία «ΙΔΡΥΜΑ ΓΕΩΡΓΙΟΥ X. ΜΠΑΡΜΠΕΡΗ» και 

κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 7745/24.5.1999 πράξη της συμβολαιογρά¬ 
φου Λιβαδειάς Αναστασίας θυγ. Χαραλ. Σταύρου με την 
οποία οι: 1) Χρήστος Γεωργ. Μπαρμπέρης, 2) Μάρθα Γε¬ 
ωργίου Μπαρμπέρη και 3) Βασιλική Χα Ευσταθίου Ευστα¬ 
θίου, σύστησαν κοινωφελές ίδρυμα με την επωνυμία 
«ΙΔΡΥΜΑ ΓΕΩΡΓΙΟΥ X. ΜΠΑΡΜΠΕΡΗ» και με έδρα την 
πόλη της Λιβαδειάς. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 18.10.1999 γνωμοδότηση του Συμβουλίου 
Εθνικών Κληρ/των. 

4. Την αριθ. 1039386/441/0006Α/21.4.2000 κοινή από¬ 
φαση του Πρωθυπουργού και του Υπουργού Οικονομι¬ 
κών με την οποία ανατέθηκαν αρμοδιότητες στους Υφυ¬ 
πουργούς Οικονομικών (ΦΕΚ571 τ.Β'). 

5. Την αριθμ. 2850/18.4.2000 κοινή απόφαση του Πρω¬ 
θυπουργού και του Υπουργού Υγείας και Πρόνοιας με την 
οποία ανατέθηκαν αρμοδιότητες στους Υφυπουργούς 
Υγείας και Πρόνοιας (ΦΕΚ 565τ.Β'). 


Με πρόταση του Υπουργού Εθνικής Παιδείας και Θρη¬ 
σκευμάτων και των Υφυπουργών Οικονομικών και Υγείας - 
Πρόνοιας, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
μετηνεπωνυμία «ΙΔΡΥΜΑ ΓΕΩΡΓΙΟΥΧ. ΜΠΑΡΜΠΕΡΗ», η 
οποία έγινε από τους: 1) Χρήστο Γεωργ. Μπαρμπέρη, 2) 
Μάρθα Γεωργίου Μπαρμπέρη και 3) Βασιλική Χα Ευστα¬ 
θίου Ευσταθίου, με την αριθ. 7745/24.5.1999 πράξη της 
συμβολαιογράφου Λιβαδειάς Αναστασίας θυγ. Χαραλ. 
Σταύρου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Εθνικής Παιδείας και θρησκευμάτων 
και Υγείας Π ρόνοιας και διέπεται από τις διατάξεις της πα¬ 
ραπάνω συστατικής του πράξης, του παρακάτω οργανι¬ 
σμού, του Α. Ν. 2039/1939 και των διαταγμάτων που εκδό- 
θησαν ή θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαπέντε 
(15) άρθρα και καταχωρίζεται παρακάτω: 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΓΕΩΡΓΙΟΥ X. ΜΠΑΡΜΠΕΡΗ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΓΕΩΡΓΙΟΥΧ. ΜΠΑΡΜΠΕΡΗ»πουσυστήθηκεαπότους: 1) 
Χρήστο Γεωργ. Μπαρμπέρη, 2) Μάρθα Γεωργ. Μπαρμπέ¬ 
ρη και 3) Βασιλική Χα Ευσταθίου Ευσταθίου με την αριθ. 
7745/24.5.1999 πράξη της συμβολαιογράφου Λιβαδειάς 
Αναστασίας θυγ. Χαραλ. Σταύρου αποτελεί νομικό πρό¬ 
σωπο ιδιωτικού δικαίου και διέπεται από τις διατάξεις της 
παραπάνω συστατικής πράξης, του παρόντος οργανι¬ 
σμού, του Α.Ν. 2039/1939, όπως κάθε φορά ισχύει ο νό¬ 
μος αυτός και των διαταγμάτων που εκδόθηκαν ή θα εκ¬ 
δοθούν σε εκτέλεση του νόμου τούτου. 

2. Έδρα του ιδρύματος είναι η πόλη της Λιβαδειάς. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 

ιδρύματος και στον μέσον αυτής την έδρα και το έτος 
έγκρισης της σύστασης του. 

Άρθρο 2 
Σκοπός 

Σκοποί του ιδρύματος είναι: 1) Η χορήγηση σε πρωτοε¬ 
τείς φοιτητές - φοιτήτριες, ανωτάτων κρατικών εκπαιδευ¬ 
τικών ιδρυμάτων, που γεννήθηκαν, κατοικούν και είναι δη¬ 
μότες Λιβαδειάς, εξαίρετου ήθους, τεσσάρων (4) υπο¬ 
τροφιών ανά μία (1) για τα τμήματα: α) Ιατρικής, β) 
Βιολογίας, γ) Φιλολογίας και δ) Μαθηματικών, μέχρι πέ- 
ρατος των σπουδών τους. 

2) Η οικονομική ενίσχυση κάθε ημερολογιακό έτος των 
κάτωθι κοινωφελών - πολιτιστικών ιδρυμάτων, που βρί¬ 
σκονται στη Λιβαδειά: 

α) Της Βιβλιοθήκης για την αγορά κυρίως βιβλίων, 
β) Του Γηροκομείου «Εστία Μητέρας» και 
γ) Του Γηροκομείου «Άγιος Βλάσιος» 

Άρθρο 3 

Περιουσία - Πόροι 

1. Περιουσία του ιδρύματος αποτελεί το ποσόν των δέ¬ 
κα εκατομμυρίων (10.000.000) δρχ. πλέοντόκωνπου είναι 
κατατεθειμένο σε Ε.Γ.Ε.Δ. στο κατάστημα της Εθνικής 
Τράπεζας της Ελλάδος, στη Λιβαδειά. 

2. Πόροι του Ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 

Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους: 

α) Δωσίθεο Άρη Καστόρη, κατά κόσμον Ξενοφών, Αρχι¬ 
μανδρίτη 

β) Γεώργιο Ευαγγέλου Καψώνα 
γ) Ιωάννη Λουκά Λαμπρόπουλο 
Νικόλαο Γρηγορίου Λαμπρόπουλο 
ε) Χρήστο Κων/νου Παλαιολόγο 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Πρόεδρο, τον Αντι¬ 
πρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά τους 
μήνες Φεβρουάριο και Σεπτέμβριο κάθε ημερολογιακού 
έτους και εκτάκτως όποτε το ζητήσει ο Πρόεδρος ή τρία 
(3) από τα μέλη του, με γραπτή αίτησή τους προς τον Π ρό- 
εδρο, πάντοτε όμως έπειτα από πρόσκληση του Προέ¬ 
δρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 


6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουντις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού, του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του Α.Ν. 2039/1939 και 
του από 20.12.1939 Β.Δ/τος (ΦΕΚ 552 Α'). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιώντου ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 

με πρόσωπο που ορίζεται απ’αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη καιλήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’αυτό η πλειοψηφία των πα¬ 
ρόντων μελώντου Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλοςτου Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος καιευθύνεταιγια 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλοςτου Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 


ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Επιλογή και ανακήρυξη υποτρόφων 

1. Δικαίωμα υποτροφίας έχουν οι πρωτοετείς φοιτητές 
- φοιτήτριες των τμημάτων: α) Ιατρικής, β) Βιολογίας, γ) 
Φιλολογίας και δ) Μαθηματικών, των ανωτάτων κρατικών 
εκπαιδευτικών ιδρυμάτων, που γεννήθηκαν, κατοικούν 
και είναι δημότες Λιβαδειάς, εξαίρετου ήθους και μέχρι 
πέρατος των σπουδών τους. 

Από τους υποψήφιους θα επιλέγεται όποιος έχει την κα¬ 
λύτερη βαθμολογία. Μεταξύ δύο ή περισσοτέρων ισο- 
βαθμισάντων, θα επιλέγεται εκείνος που έχει το μικρότε¬ 
ρο οικογενειακό εισόδημα. Στην περίπτωση αυτή θα συ- 
νεκτιμώνται και τα λοιπά οικογενειακά βάρη. 

2. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, κατά την τακτική συνεδρίαση του Δ.Σ., 
που συνέρχεται το μήνα Φεβρουάριο σύμφωνα με τις δια¬ 
τάξεις της συστατικής πράξης του ιδρύματος, του παρό¬ 
ντος οργανισμού, του Α.Ν. 2039/1939 και του από 
18.8.1941 Καν. Δ/τος (ΦΕΚ286Α'). 

Άρθρο 10 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδωντου ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις της συστατικής πρά¬ 
ξης του ιδρύματος, του άρθρου 54του Α.Ν. 2039/1939 και 
του άρθρου 28του από 18.8.1941 σχετικού Καν. Δ/τος και 
δεν πρέπει να υπερβαίνει το ποσό εκείνο που χορηγεί το 
Ι.Κ.Υ. για σπουδές σε Ελληνικό Κρατικό Πανεπιστήμιο. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 24, 26, 27 και 28 
του από 18.8.1941 Καν. Δ/τος (ΦΕΚ286Α'). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατά¬ 
ξεις της συστατικής πράξης του ιδρύματος και του άρ¬ 
θρου 29 του παραπάνω κανονιστικού διατάγματος, οι 
οποίες διαπιστώνονται με πράξη του Διοικητικού Συμ¬ 
βουλίου του ιδρύματος, που έχει υποχρέωση να παρακο¬ 
λουθεί την όλη πορεία των σπουδών των υποτρόφων και 
να αξιώνει απ’αυτούς την υποβολή, κάθε έτος, αποδεικτι¬ 
κών στοιχείων της επίδοσής τους. 

Άρθρο 11 

Χορήγηση οικονομικών ενισχύσεων 
κοινωφελών - πολιτιστικών ιδρυμάτων 

1. Θα ενισχύονται κάθε ημερολογιακό έτος, εφόσον 
επαρκούν οι πόροι του τα ακόλουθα κοινωφελή πολιτιστι¬ 
κά ιδρύματα: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α) Η βιβλιοθήκη Λιβαδειάς για αγορά κυρίως βιβλίων. 

Ο Πρόεδρος του Διοικητικού Συμβουλίου του Ιδρύμα¬ 
τος οφείλει εντός μηνάς, από την απόφαση οικονομικής 
ενίσχυσης, να συγκροτήσει τριμελή (3) επιτροπή, η οποία 
καταρτίζει τον κατάλογο των προς αγορά βιβλίων. Στην 
επιτροπή συμμετέχουν δύο (2) μέλη του Διοικητικού Συμ¬ 
βουλίου και ένας (1) καθηγητής φιλολογίας λυκείου της 
πόλης. Επιλέγονται βιβλία Ελλήνων και ξένων (σε μετά¬ 
φραση) συγγραφέων, που αναφέρονται στην Αρχαία Ελ¬ 
ληνική Γραμματεία, στην ιστορία, αλλά και σε άλλους το¬ 
μείς (φιλοσοφία, επιστήμη, τέχνη κ.λπ.). Τα βιβλία που 
αγοράζονται, εντάσσονται στο ειδικό τμήμα της βιβλιο¬ 
θήκης, που έχει ή θα δωρηθεί από τους ιδρυτές του ιδρύ¬ 
ματος. Το ένα πέμπτο (1/5) της ενίσχυσης μπορεί να χρη¬ 
σιμοποιηθεί για βιβλιοδεσία βιβλίων του προαναφερθέ- 
ντος τμήματος. 

β) Το Γηροκομείο «Εστία Μητέρας» - Λιβαδειά 
γ) Το Γηροκομείο «Άγιος Βλάσιος» - Λιβαδειά 
2. Το ποσό της χορηγούμενης ενίσχυσης κατ’ έτος προς 
το καθένα από τα ανωτέρω ιδρύματα δεν θα υπερβαίνει 
τις πεντακόσιες χιλιάδες (500.000) δρχ. 

Άρθρο 12 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π. Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού 
δ/τος (ΦΕΚ552 Α). 

Άρθρο 13 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας, 
β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική πράξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις 
του άρθρου 34 του από 18.8.1941 καν. δ/τος. 
ε) Βιβλίο - μητρώο χορήγησης οικονομικών ενισχύσεων, 
στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 


για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 14 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με προεδρικό διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 15 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Δήμο Λιβα¬ 
δειάς, ως κεφάλαιο αυτοτελούς διαχείρισης για την εκ¬ 
πλήρωση των σκοπών που ορίζονται στο άρθρο δύο (2) 
του παρόντος οργανισμού. 

Στον Υπουργό Εθνικής Παιδείας και Θρησκευμάτων και 
στους Υφυπουργούς Οικονομικών και Υγείας και Πρόνοι¬ 
ας αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 23 Οκτωβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΑΠΟΣΤΟΛΟΣ ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 

ΥΦΥΠ. ΥΓΕΙΑΣ ΚΑΙ ΠΡΟΝΟΙΑΣ 

ΔΗΜΗΤΡΙΟΣ ΘΑΝΟΣ 

□ 

ΑΠΟΦΑΣΕΙ Σ 

Αριθ. 135436 (2) 

Κανονισμός Εσωτερικής Υπηρεσίας του Διοικητικού 
Πρωτοδικείου Τρίπολης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 17 του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα- 
φος2του άρθρου 17του Ν. 1756/1988 εκ νέου μετηνπα- 
ράγραφο 4του άρθρου 3 του Ν. 2479/1997. 

β) Του άρθρου 29Ατου Ν. 1558/1985 (ΑΊ37) όπωςπρο- 
σετέθηκε με το άρθρο 27 του Ν. 2081/1992 (Α' 154) και 
τροποποιήθηκαν με το άρθρο 1 παρ. 2ατου Ν. 2469/1997 
(Α' 38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το υπ’ αριθ. 1165/27.9.2000 έγγραφο του Διοικητικού 
Πρωτοδικείου Τρίπολης, αποφασίζουμε: 

Τη δημοσίευση στην Εφημερίδα της Κυβέρνησης του 
Κανονισμού εσωτερικής Υπηρεσίαςτου Διοικητικού Πρω¬ 
τοδικείου Τρίπολης, όπως καταρτίσθηκε με την αριθ. 
1 /2000 απόφαση της Ολομέλειας του Δικαστηρίου αυτού 
η οποία έχει ως εξής: 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Η Ολομέλεια του Δικαστηρίου προχώρησε ύστερα από 
διαλογική συζήτηση στην κατάρτιση του Κανονισμού 
εσωτερικής υπηρεσίας του Διοικητικού Πρωτοδικείου 
Τρίπολης το περιεχόμενο του οποίου έχει ως εξής: 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ 
ΔΙΟΙΚΗΤΙΚΟΥ ΠΡΩΤΟΔΙΚΕΙΟΥ ΤΡΙΠΟΛΗΣ 

ΜΕΡΟΣ ΠΡΩΤΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΟΥ ΔΙΚΑΣΤΗΡΙΟΥ 

ΑΡΘΡΟ 1 

ΤΜΗΜΑΤΑ ΣΥΝΕΔΡΙΑΣΕΩΝ ΚΑΙ ΣΥΓΚΡΟΤΗΣΗ ΑΥΤΩΝ 

1. Μετις υπάρχουσες οργανικές θέσες των Δικαστών το 
Διοικητικό Πρωτοδικείο Τρίπολης διαιρείται σε δύο (2) 
τμήματα, δηλαδή το Ιο και το 2ο. 

2. Σε καθένα από τα πιο πάνω τμήματα θα εισάγονται για 
εκδίκαση υποθέσεις όλων των αντικειμένων, αρμοδιότη¬ 
τας Μονομελούς και Τριμελούς συνθέσεως. 

ΑΡΘΡΟ 2ο 

ΤΟΠΟΣ ΣΥΝΕΔΡΙΑΣΕΩΣ ΤΩΝ ΤΜΗΜΑΤΩΝ 
ΗΜΕΡΕΣ ΚΑΙ ΩΡΕΣ ΣΥΝΕΔΡΙΑΣΕΩΝ ΑΥΤΩΝ 

1. Το Διοικητικό Πρωτοδικείο Τρίπολης συνεδριάζει κα¬ 
τά κανόνα την Τρίτη εβδομάδα εκάστου μηνάς την μεν 
Τρίτη και ώρα 10.30 π.μ. στην κυρία έδρα του (Τρίπολη), 
στην αίθουσα συνεδριάσεων του Κακουργιοδικείου Τρι- 
πόλεως, την δε ημέρα Τετάρτη και ώρα 11.30 π.μ. στη με¬ 
ταβατική του έδρα (Σπάρτη) στην αίθουσα συνεδριάσεων 
του Πρωτοδικείου Σπάρτης. Κατά τις συνεδριάσεις προη¬ 
γείται η εκδίκαση των υποθέσεων της Μονομελούς συν¬ 
θέσεως και η εκδίκαση των υποθέσεων Προεδρικής δια¬ 
δικασίας και έπεται η εκδίκαση υποθέσεων Τριμελούς 
συνθέσεως. 

2. Συνεδριάσεις του Δικαστηρίου (με τριμελή ή μονομε¬ 
λή σύνθεση) δεν πραγματοποιούνται: α) προ των Χρι¬ 
στουγέννων μετά την 22α Δεκεμβρίου, β) προτού Πάσχα, 
όλη τη Μεγάλη Εβδομάδα και γ) προ των θερινών διακο¬ 
πών, μετά την 30η Ιουνίου. 

ΑΡΘΡΟ 3ο 

ΑΡΙΘΜΟΣ ΥΠΟΘΕΣΕΩΝ ΚΑΤΑΔΙΚΑΣΙΜΟ ΚΑΙ ΔΙΚΑΣΤΗ 
ΧΩΡΙΣΜΟΣ ΥΠΟΘΕΣΕΩΝ ΜΟΝΟΜΕΛΟΥΣ 

1. Ο δικαστής κάθε τμήματος θα χρεώνεται με 20 υπο¬ 
θέσεις κατά μέσο όρο το μήνα και 200 κατά ανώτατο όριο 
ετησίως, μαζί με αυτές της δικασίμου των δικαστικών δια¬ 
κοπών και εκείνες που εισάγονται μετά από προδικαστική 
απόφαση για συμπλήρωση των αποδείξεων. 

ΑΡΘΡΟ 4 

ΣΥΓΚΡΟΤΗΣΗ ΤΩΝ ΤΜΗΜΑΤΩΝ 

1. Κατά τη διάρκεια του δικαστικού έτους, δύναται να 
μετακινηθεί ένας ή περισσότεροι δικαστές από το ένα 
τμήμα του Δικαστηρίου στο άλλο, αν αυτό δικαιολογείται 
ή επιβάλλεται από λόγους εύρυθμης διεξαγωγής των ερ¬ 
γασιών του Δικαστηρίου και των τμημάτων του ή κατόπιν 
αιτήσεως του ενδιαφερομένου δικαστή, ο οποίος δικαι¬ 
ούται να προσφύγει στην Ολομέλεια του Δικαστηρίου. Η 
τελευταία αποφαίνεται επί του σχετικού αιτήματος με αι¬ 
τιολογημένη απόφαση. 

2. Οι δικαστές που μετατίθενται στο Δικαστήριο κατά τη 
διάρκεια του δικαστικού έτους τοποθετούνται στο τμήμα 
με τους λιγότερους δικαστές. 


ΑΡΘΡΟ 5ο 

ΣΥΓΚΛΗΣΗ ΤΗΣ ΟΛΟΜΕΛΕΙΑΣ ΤΟΥ ΔΙΚΑΣΤΗΡΙΟΥ 

1. Η Ολομέλεια του Δικαστηρίου συγκαλείται με πράξη 
του Προέδρου. Στην πράξη αυτή ορίζονται ο τόπος και ο 
χρόνος της συνεδριάσεως και τα θέματα με τα οποία θα 
ασχοληθεί η Ολομέλεια, ενώ, όπου είναι αναγκαίο, ορίζο¬ 
νται και ο δικαστής ή οι δικαστές, που θα εισηγηθούν σχε¬ 
τικά με τα θέματα αυτά. 

2. Η Πράξη αυτή γνωστοποιείται πέντε (5) τουλάχιστον 
ημέρες πριν από την ημέρα συνεδριάσεως της Ολομέλει¬ 
ας με ανάρτηση στα γραφεία των δικαστών, καθώς και 
σύγχρονη έγγραφη ειδοποίηση από τον γραμματέα του 
Δικαστηρίου. Με την πιο πάνω αναφερόμενη ανάρτηση, 
για την οποία και συντάσσεται σχετική πράξη από τον 
γραμματέα του Δικαστηρίου, δημιουργείται και τεκμήριο 
γνώσεως, για τα μέλη της Ολομέλειας. 

ΑΡΘΡΟ 6ο 

ΣΥΓΚΛΗΣΗ ΤΗΣ ΟΛΟΜΕΛΕΙΑΣ ΜΕ ΑΙΤΗΣΗ 
ΤΩΝ ΜΕΛΩΝ ΤΗΣ 

Η Ολομέλεια του Δικαστηρίου συγκαλείται υποχρεωτι¬ 
κούς στις περιπτώσεις, που ,προβλέπεταιαπότονόμο (άρ¬ 
θρο 14 παρ. 2 Ν. 1756/88 και 3 Ν. 1868/89), μεταξύ των 
οποίων περιλαμβάνεται και εκείνη κατά την οποία η σύ¬ 
γκληση της θα συζητηθεί με γραπτή αίτηση από το ένα 
τρίτο (1/3) τουλάχιστον των μελών, που υπηρετούν στο 
Δικαστήριο. 

Στην αίτηση αυτή, εκτός από τα ονοματεπώνυμα και τις 
υπογραφές των μελών, που ζητούν τη σύγκληση της 
Ολομέλειας, αναγράφονται και τα θέματα, μετά οποία θα 
ασχοληθεί η Ολομέλεια. 

Ο Πρόεδρος με πράξη του συγκαλείτην Ολομέλεια μέ¬ 
σα σε δεκαπέντε (15) ημέρες το πολύ από την υποβολή σ’ 
αυτόν της αιτήσεως και ορίζει ένα δικαστή για να εισηγη- 
θεί σχετικά με τα προτεινόμενα θέματα. 

Κατά τα λοιπά, εφαρμόζονται όσα ορίζονται στην παρ. 
2του προηγούμενου άρθρου, κατ’ εφαρμογή του άρθρου 
Μπαρ. 3 και4του Ν. 1756/1988 και3παρ. 5, 6 και7του 
Ν. 1868/1989. 

Άρθρο 7ο 

ΑΠΟΦΑΣΗ ΤΗΣ ΟΛΟΜΕΛΕΙΑΣ ΓΙΑ ΤΑ ΤΜΗΜΑΤΑ 
ΔΙΚΑΣΤΙΚΩΝ ΔΙΑΚΟΠΩΝ 

1. Το πρώτο εικοσαήμεροτου μηνός Μαίου εκάστου δι¬ 
καστικού έτους, η Ολομέλεια του Διοικητικού Πρωτοδι¬ 
κείου Τριπόλεως γνωμοδοτεί: α) περί των τμημάτων των 
διακοπών του δικαστηρίου καθώς περί των ημερών και 
ωρών συνεδριάσεως εκάστου τμήματος, β) περί των δι¬ 
καστών που θα υπηρετήσουν στα τμήματα αυτά καιγ) πε¬ 
ρί του είδους και του αριθμού των υποθέσεων που θα εκ- 
δικάζονται κατά το χρονικό διάστημα αυτό, λαμβανομέ- 
νων υπόψιν όσων ορίζονται ειδικότερα στο άρθρο 32 παρ. 
1 του Κώδικα Οργανισμού Δικαστηρίων (Ν. 1756/1988). 

2. Η γνωμοδότηση αυτή υποβάλλεται στον Υπουργό Δι¬ 
καιοσύνης το αργότερο εντός του πρώτου δεκαημέρου 
του μηνός Ιουνίου, προκειμένου να εκδοθεί η προβλεπό- 
μενη απόφαση από το άρθρο 27 παρ. 3 του Κώδικα Ορ¬ 
γανισμού Δικαστηρίων. 

ΑΡΘΡΟ 8ο 

ΠΡΑΚΤΙΚΑ ΟΛΟΜΕΛΕΙΑΣ 

Στις συνεδριάσεις της Ολομέλειας παρίσταται και ο 
Γραμματέας του Δικαστηρίου, ο οποίος και τηρεί πρακτι- 

κά με δική του ευθύνη και ευθύνη του Προέδρου του Δι¬ 
καστηρίου, που διευθύνει τις εργασίες της ολομέλειας. 

ΑΡΘΡΟ 9ο 

ΥΠΟΓΡΑΦΗ ΠΡΑΚΤΙΚΩΝ ΚΑΙ 
ΑΠΟΦΑΣΕΩΝ ΟΛΟΜΕΛΕΙΑΣ 

Τα πρακτικά συνεδριάσεωντης Ολομέλειας υπογράφο¬ 
νται από τον Πρόεδρο του Δικαστηρίου, που διηύθυνε τη 
συζήτηση και από τον γραμματέα. Οι αποφάσεις της ολο¬ 
μέλειας του Δικαστηρίου και κάθε τροποποίηση αυτών, 
υπογράφονται από άλατα μέλη του Δικαστηρίου, που πα¬ 
ρέστησαν κατά την σχετική συζήτηση και τον Γραμματέα, 
εφ’ όσον εξακολουθούν να υπηρετούν στο Δικαστήριο 
κατά τον χρόνο που πρέπει να υπογραφούν. 

Οι αποφάσεις της Ολομέλειας ισχύουν και αν ακόμη δεν 
έχουν υπογράφει από ορισμένα μέλη, λόγω δικαιολογη¬ 
μένου κωλύματος τους, για το οποίο πρέπει να γίνεται 
σχετική μνεία. 

ΜΕΡΟΣ ΔΕΥΤΕΡΟ 

ΔΙΑΡΘΡΩΣΗ ΥΠΗΡΕΣΙΩΝ ΓΡΑΜΜΑΤΕΙΑΣ 
ΑΡΘΡΟ 10ο 

1. Με τις υπάρχουσες οργανικές θέσεις των υπαλλήλων 
της Γραμματείας (4 υπάλληλοι, 1 δακτυλογράφος και 3 
Επιμελητές Δικαστηρίων) η Γραμματεία αποτελείται από 
τον Προϊστάμενο Διεύθυνσηςτης Γ ραμματείας καθώς και 
ένα τμήμα, με προϊστάμενο τμήματος και τους υπηρετού- 
ντες σ’ αυτήν υπαλλήλους. 

Ο Γραμματέας του Δικαστηρίου διευθύνει τις υπηρε¬ 
σίες της Γ ραμματείας, σύμφωνα με τις εντολές του Προϊ¬ 
σταμένου Προέδρου, δίνει τις αναγκαίες οδηγίες στο 
προσωπικό της και ασκεί όλα τα καθήκοντα που ορίζονται 
στο άρθρο 10 του Ν. 1756/1988, όπως αντικαταστάθηκε 
από το άρθρο 2 του Ν. 1868/1989. 

Οι οργανικές θέσεις των υπαλλήλων της Διεθύνσεως 
αυτής είναι μία (1). 

Στα αντικείμενα της Γραμματείας περιλαμβάνονται 
ιδία: 

1) Η τήρηση του πρωτοκόλλου αλληλογραφίας (εισερ¬ 
χομένων και εξερχόμενων εγγράφων) 2) Η παραλαβή των 
φακέλων των προσφυγών (φορολογικών, ασφαλιστικών 
κ.λ.π.) οι οποίοι αποστέλλονται στο Δικαστήριο. Ο έλεγχος 
των στοιχείων αυτών και η συμπλήρωσή τους. 3) Η ενημέ¬ 
ρωση των βιβλίων πρωτοκόλλου, προσφυγών ή αγωγών ή 
εφέσεων. Η παραλαβή και καταχώρηση στα οικεία βιβλία: 
1) προσφυγών και αγωγών και λοιπά βοηθητικά βιβλία (Ευ¬ 
ρετήρια κλπ) όλων των προσφυγών που περιέχονται στο 
δικαστήριο και 2) των δικογράφων που κατατίθενται στο 
Δικαστήριο σύμφωνα με τις ισχύουσες δικονομικές διατά¬ 
ξεις 4) Η μέριμνα συμπληρώσεως των σχετικών δικογρα¬ 
φιών. Η υποβολή στον Προϊστάμενο του Δικαστηρίου των 
υποθέσεων για τον ορισμό δικασίμου και η χρέωση και πα¬ 
ράδοση αυτών στα τμήματα συνεδριάσεων. Η παρακο¬ 
λούθηση της πορείας των υποθέσεων για τις οποίες εκδό- 
θηκαν προδικαστικές ή αναβλητικές αποφάσεις. 5) Η σύ¬ 
νταξη μηνιαίων και ετησίων στατιστικών στοιχείων. Η 
πληροφόρηση των διαδίκων για την πορεία των υποθέ- 
σεών τους. 6) Η χορήγηση αντιγράφων από έγγραφα δι¬ 
κογραφιών που εκκρεμούν στο τμήμα αυτό 7) Η δημοσί¬ 
ευση των αποφάσεων (χωριστά τριμελούς και Μονομε¬ 
λούς) καθώς και η καταχώρηση στα οικεία βιβλία. 8) Ακόμη 
επιμελείται για την είσπραξη των τελών χαρτοσήμου, την 
επικόλληση και διαγραφή των ενσήμων, καθώς και των πό¬ 


ρων των διαφόρων ταμείων για τις παραστάσεις των δικη¬ 
γόρων. 9) Η φύλαξη δικαιολογητικών για την πληρωμή μι¬ 
σθωμάτων και άλλων δαπανών σχετικών για τη στέγαση 
του Δικαστηρίου. 10) Ο χειρισμός του φωτοτυπικού μηχα¬ 
νήματος και του πολυγράφου του Δικαστηρίου. 1) Η σύ¬ 
νταξη των μισθοδοτικών καταστάσεων δικαστών και υπαλ¬ 
λήλων, η είσπραξη από το Δημόσιο Ταμείο και η πληρωμή 
των αποδοχώντων Δικαστών και υπαλλήλων η τήρηση του 
μισθολογικού μητρώου, η έκδοση των ετησίων βεβαιώσε¬ 
ων για τις αποδοχές των Δικαστών και υπαλλήλων, η αλ¬ 
ληλογραφία με άλλες υπηρεσίες για τα θέματα αυτά και η 
ενημέρωση τους όπως από το νόμο απαιτείται η σύνταξη 
των καταστάσεων πληρωμής οδοιπορικών εξόδων και η 
σύνταξη των δικαιολογητικών για την πληρωμή των μι¬ 
σθωμάτων και των άλλων δαπανών που έχουν σχέση με τη 
στέγαση του Δικαστηρίου. 12) Η οργάνωση και λειτουργία 
της βιβλιοθήκης του Δικαστηρίου, η φύλαξη των διαφό¬ 
ρων βιβλίων και συγγραμάτων της, η τήρηση και ενημέ¬ 
ρωση του βιβλίου βιβλιοθήκης. 13) Η αναπλήρωση του 
γραμματέα από υπάλληλο του τμήματος στις συνεδριά¬ 
σεις του, η εγγραφή των υποθέσεων στα πινάκια κατά δι¬ 
κάσιμο, η σύνταξη και υπογραφή των κλήσεων για συζή¬ 
τηση και η μέριμνα για την επίδοσή τους στους διαδίκους, 
είτε από όργανα άλλων αρχών στις οποίες αποστέλλονται, 
για το σκοπό αυτό, καθώς και η καταχώρηση αυτών στα 
σχετικά βιβλία κλήσεων: η σύνταξη και ανάρτηση του εκ¬ 
θέματος των προς συζήτηση υποθέσεων, η παραλαβή 
υπομνημάτων και λοιπών αποδεικτικών στοιχείων, η σύ¬ 
νταξη και υπογραφή των πρακτικών συζητήσεως (προχεί¬ 
ρων και επισήμων) η τήρηση και ενημέρωση των βιβλίων 
Εισηγητών και η καταχώρηση σ’ αυτά, κατά δικάσιμο, των 
υποθέσεων που εκδικάσθηκαν, η παραλαβή, μετά τη θεώ¬ 
ρηση του πρωτοτύπου της αποφάσεως από τον Εισηγητή 
ή Πρόεδρο, η διόρθωση και υπογραφή των αντιγράφων 
των αποφάσεων και η παράδοση τους στους επιμελητές, 
ή η αποστολή τους σε άλλες αρμόδιες αρχές για κοινο¬ 
ποίηση στους διαδίκους. 14) Η αποστολή των φακέλων 
εφέσεων και αιτήσεων αναστολών στο Διοικητικό Εφετείο 
ή στο Συμβούλιο της Επικράτειας. 15) Η επιμέλεια της κα- 
θαρογραφής των αποφάσεων και των εγγράφων αλληλο¬ 
γραφίας. Η επιστροφή μετά την τελεσιδικία των αποφάσε¬ 
ων, των σχετικών στοιχείων, στις αρχές, τα ασφαλιστικά 
ταμεία κ.λ.π. που έχουν εκδόσειτις προσβαλλόμενες πρά¬ 
ξεις και στο αρχείο των φακέλων των δικογραφιών με τα 
στοιχεία που παραμένουν σε αυτές. 16) Η είσπραξη των 
τελών χαρτοσήμου, η επικόλληση και διαγραφή των ενσή¬ 
μων και των πόρων των διαφόρων ταμείων για τις παρα¬ 
στάσεις των δικηγόρων, η κατάρτιση καταστάσεων για την 
απόδοση ή κατάπτωση των παραβολών καιτου δικαστικού 
ενσήμου, σύμφωνα με το περιεχόμενο των εκδιδομένων 
αποφάσεων. 17) Η αλληλογραφία με άλλες υπηρεσίες και 
κάθε άλλη ενέργεια αναγκαία για τη διεξαγωγή της υπη¬ 
ρεσίας τους. 18) Η ταξινόμηση του αρχείου των φακέλων 
των δικογραφιών όλων των ετών και η φύλαξη των πρωτο¬ 
τύπων αποφάσεων, πρακτικών συζητήσεως, βιβλίων και 
δικογραφιών από την ίδρυση του Δικαστηρίου. 

2) Ο Προϊστάμενος του τμήματος γραμματείας διευθύ¬ 
νει τις εργασίες των υπαλλήλων με τις οδηγίες του γραμ¬ 
ματέα. 

ΑΡΘΡΟ 11ο 

ΕΠΙΜΕΛΗΤΕΣ ΔΙΚΑΣΤΗΡΙΩΝ 

Οι έμμισθοι επιμελητές του Δικαστηρίου θα ασχολού- 

νται με τις εργασίες, που προβλέπονται από το άρθρο 10 
παρ. 9 του Ν. 1756/88, όπως αντικαταστάθηκε από το άρ¬ 
θρο 2 παρ. 9 του Ν. 1868/89. Ειδικότερα φροντίζουν για 
την ευταξία του ακροατηρίου, κάνουν επιδόσεις κλήσε¬ 
ων, αποφάσεων ή άλλων εγγράφων, ενημερώνουν τον 
προϊστάμενο της Γραμματείας για την λήψη μέτρων για 
την ασφάλεια και την καθαριότητα του δικαστηρίου, δια¬ 
κινούν την αλληλογραφία από και προς το Ταχυδρομείο. 
Μεταφέρουν τους φακέλους και τα πινάκια από το Δικα¬ 
στικό κατάστημα στην αίθουσα συνεδριάσεων του Δικα¬ 
στηρίου, εκτυπώνουν φωτοαντίγραφα, τοποθετούν κατά 
σειρά τα άδετα Φ.Ε.Κκαιασκούνκάθε άλλη βοη θητική ερ¬ 
γασία, που ανατίθεται σ’ αυτούς, από τον Προϊστάμενο 
Πρόεδρο ή τον προϊστάμενο Δ/νσης της Γ ραμματείας. 

Ο κανονισμός αυτός θα ισχύσειαπότης εγκρίσεώςτου. 
Μετά την κατάρτιση και ψήφιση του εν λόγω κανονισμού, 
ο προϊστάμενος Πρόεδρος κήρυξε περαιωμένη τη διά¬ 
σκεψη. 

Αποφασίσθηκε στην Τρίπολη στις 19 Σεπτεμβρίου 
2000 . 


Ο Πρόεδρος της Ολομέλειας Ο Γραμματέας 

ΚΩΝ/ΝΟΣ ΚΩΝΣΤΑΝΤΙΝΙΔΗΣ ΑΝ. ΚΟΥΒΕΛΟΣ 

Η Πρόεδρος Πρωτοδικών 
ΓΕΩΡΓΙΑ ΣΠΥΡΟΠΟΥΛΟΥ 

Οι πρωτόδικες 

1) Αναστάσιος Οικονομόπουλος 

2) Γεώργιος Ρέκκας 

3) Ιουλία Γεωργούλια 

Οιπάρεδροι 

1) Δημήτριος Νικολόπουλος 

2) Γεώργιος Γιαννόπουλος 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Οκτωβρίου 2000 

Ο ΥΠΟΥΡΓΟΣ 

ΜΙΧΑΗΛ ΣΤΑΘΟΠΟΥΛΟΣ 

□ 

Αριθ. 135431 (3) 

Τροποποίηση του Κανονισμού Εσωτερικής Υπηρεσίας 
του Εφετείου Θράκης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 17 του Ν. 1756/1988 


«Κώδικας Οργανισμού Δικαστηρίων και κατάστασης 
Δικαστικών Λειτουργών» όπως αντικαταστάθηκε από το 
άρθρο 5 του Ν. 1868/1989 και όπως τελικά αντικαταστά- 
θηκεη παράγραφος 2του άρθρου 17του Ν. 1756/1988 εκ 
νέου μετηνπαράγραφο4τουάρθρου3του Ν. 2479/1997, 
β) του άρθρου 29Ατου Ν. 1558/1985 (Α' 137) όπως προ- 
σετέθηκε με το άρθρο 27 του Ν. 2081/1992 (Α' 154) και 
τροποποιήθηκαν με το άρθρο 1 παρ. 2ατου Ν. 2469/1997 
(Α' 38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το υπ’ αριθ. 1173/22.6.2000 έγγραφο του Εφετείου 
Θράκης. 

4. Το υπ’ αριθ. 748/2.10.2000 έγγραφο του Αρείου Πά¬ 
γου (Τμήμα Συμβουλίων), αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του Κανονισμού Εσωτερικής Υπηρεσίας 
του Εφετείου Θράκης όπως διαμορφώθηκε με την υπ’ 
αριθ. 18/2000 απόφαση της Ολομέλειας του Αρείου Πά¬ 
γου μετά από παραπομπή σ’ αυτήν από τον Υπουργό Δι¬ 
καιοσύνης της υπ’ αριθ. 2/2000 απόφασης της Ολομέλει¬ 
ας του Εφετείου Θράκης την οποία και τροποποιεί ώστε 
να αυξηθεί ο αριθμός των δικασίμων του Τριμελούς Εφε¬ 
τείου Πλημμελημάτων. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Η υπ’ αριθ. 18/2000 απόφαση της Ολομέλειας του Αρεί¬ 
ου Πάγου τροποποιεί τον Κανονισμό Εσωτερικής Υπηρε¬ 
σίας του Εφετείου Θράκης και ορίζει ότι το Τριμελές Εφε- 
τείο Πλημμελημάτων Θράκης θα συνεδριάζει επιπλέον 
των ήδη προβλεπομένων δικασίμων από τον Ιανουάριο 
2001 και κάθε Τρίτη της δεύτερης εβδομάδας κάθε μήνα. 

Κρίθηκε, αποφασίστηκε και εκδόθηκε στην Αθήνα στις 
11 Σεπτεμβρίου 2000. 

Ο ΠΡΟΕΔΡΟΣ Η ΓΡΑΜΜΑΤΕΑΣ 

ΣΤΕΦΑΝΟΣ ΜΑΤΟΙΑΣ ΒΑΣΙΛΙΚΗ ΣΑΜΙΟΥ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Οκτωβρίου 2000 

Ο ΥΠΟΥΡΓΟΣ 

ΜΙΧΑΗΛ ΣΤΑΘΟΠΟΥΛΟΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































